jkorsvik/nowiki_second_scrape_merged huggingface dataset:
Helen Bøsterud

Helen Marie Bøsterud (født 15. februar 1940 i Oslo) er en norsk politiker (Ap). Hun var innvalgt på Stortinget fra Akershus fra 1977 til 1993, og var justisminister fra 1986 til 1989.
Hun er utdannet spesialpedagog ved Oslo lærerhøgskole (1961) og Statens spesiallærerhøgskole (1972). 
Før hun ble heltidspolitiker jobbet Bøsterud som lærer i Vestby. I perioden 1975-79 var hun medlem av Akershus fylkesting. Hun var varamann til Nordisk råd i perioden 1979-81. Videre var hun medlem av representantskapet i Vestby Ap i 1972-82.
Etter at hun gikk ut av Stortinget var hun direktør for Direktoratet for sivilt beredskap fra 1993 til 2003.


== Regjering ==
21. april 1980 – 14. oktober 1981 Statssekretær Sosialdepartementet
9. mai 1986 – 16. oktober 1989 Statsråd Justis- og politidepartementet


== Stortingets presidentskap ==
11. oktober 1977 – 21. april 1980 Varasekretær i Stortinget


== Stortingskomitéer ==
1989 – 1993 nestleder i Forsvarskomitéen
1989 – 1993 medlem i Den utvidede utenriks- og konstitusjonskomitéen
1985 – 1989 medlem i Kontrollkomitéen
1985 – 1989 leder i Justiskomitéen
1985 – 1989 medlem i Den utvidede utenriks- og konstitusjonskomitéen
1985 – 1989 varamedlem i Valgkomitéen
1981 – 1985 formann i Justiskomitéen
1981 – 1985 varamedlem i Den utvidede utenriks- og konstitusjonskomitéen
1981 – 1985 varamedlem i Valgkomitéen
1977 – 1981 medlem i Sosialkomitéen


== Referanser ==


== Eksterne lenker ==
(en) Helen Bøsterud på Internet Movie Database 
(no) Helen Bøsterud hos Stortinget 
(no) Helen Bøsterud hos Norsk senter for forskningsdata 
(en) Helen Bøsterud hos Europarådets parlamentarikerforsamling
Tora Aasland

Tora Aasland (født 6. november 1942 i Skien i Telemark) er en norsk sosiolog, politiker (SV) og embetskvinne. Hun var stortingsrepresentant fra Akerhus f1985-1993 og statsråd i Kunnskapsdepartementet med ansvar for forskning og høyere utdanning i Jens Stoltenbergs andre regjering 2007-2012. Aasland var inntil hun ble statsråd i 2007. Norges første fylkesmann med bakgrunn i SV. Hun gikk av som fylkesmann i Rogland i 2013.
Aasland har eksamen fra Telemark Handelsgymnas (1961), og tok eksamen ved Colby Jr. College i New Hampshire i USA året etter. I 1965 tok hun eksamen ved Norske Kvinners Nasjonalråds sosialskole. Hun har hovedfag i sosiologi (cand.sociol.) fra Universitetet i Oslo 1973 og har vært forsker ved Institutt for samfunnsforskning (ISF). Hun var generalsekretær i Norsk Faglitterær Forfatterforening fra 1983 til 1985.
I 2022 fullførte hun doktorgraden (dr.philos.) ved Universitetet i Stavanger med tittelen Frivillighet i samvirke. Frivillige organisasjonars medverking i redningsteneste og beredskapsarbeid. Hun er en av seks kvinner i Norge som har oppnådd doktorgraden etter fylte 75 år.


== Politisk liv ==

Hun ble innvalgt på Stortinget fra Akershus i 1985 og ble utnevnt til fylkesmann i Rogaland i 1991 (hun tiltrådte i 1993). I oktober 2007 ble Tora Aasland forskningsminister i Jens Stoltenbergs andre regjering. Aasland tok én av de to nyopprettede statsrådsposter i Kunnskapsdepartementet, etter at kunnskapsminister Øystein Djupedal måtte gå av. Aasland gikk av som statsråd for forskning og høyere utdanning  i mars 2012. Hennes  ansvarsområde var departementets universitets- og høgskolesaker, forskningssaker, studiefinansieringssaker og fagskoleutdanningssaker.
Etter at hun gikk av som fylkesmann i Rogaland i 2013, har hun vært tilknyttet forskningsavdelingen ved Universitetssykehuset i Stavanger.I 2005 ble hun utnevnt til kommandør av St. Olavs Orden for sin samfunnsgavnlige innsats.


=== Stortingets presidentskap ===
10. oktober 1989–30. september 1993 – Visepresident i Odelstinget


=== Stortingskomitéer ===
1985–1989 – Medlem i Kirke- og undervisningskomitéen
1989–1993 – Medlem i Fullmaktskomitéen
1989–1993 – Medlem i Valgkomitéen
1989–1993 – Varamedlem i Den utvidede utenriks- og konstitusjonskomitéen
1989–1993 – Medlem i Energi- og industrikomitéen
1989–1993 – Medlem i Den forberedende fullmaktskomitéen


== Andre verv ==
1983–1987 – nestleder i Sosialistisk Venstreparti
Fra 1996 – styreleder ved Arkeologisk museum i Stavanger
1998–2000 – medlem av Oppgavefordelingsutvalget
1998–2000 – nestleder i Mjøs-utvalget
Visepresident i Norges Røde Kors
Fra 2006 – nestleder i styret til International Research Institute of Stavanger
Fra 2006 – styreleder i Språkrådet
Fra 2006 – styremedlem i Oslosenteret for fred og menneskerettigheter
Fra 2013 - leder av Den norske UNESCO-kommisjonen


== Referanser ==


== Eksterne lenker ==
(en) Tora Aasland – kategori av bilder, video eller lyd på Commons 
(no) Tora Aasland hos Stortinget 
(no) Tora Aasland hos Norsk senter for forskningsdata
Thor-Eirik Gulbrandsen Mykland

Thor-Eirik Gulbrandsen Mykland (født 15. juli 1940 i Fjære, Aust-Agder, død 25. juli 2014) var en norsk politiker (Ap). Han ble innvalgt på Stortinget fra Akershus i 1977.
Han var stortingsvararepresentant i periodene 1969-1973 og  1973-1977.
Han ble ekskludert av Arbeiderpartiet i 1999, etter at han ved ordførervalget (konstitueringen) i Skedsmo kommunestyre valgte å stemme på Høyres kandidat, Per Pettersen.Han døde den 25. juli 2014 etter lengre tids sykdom.


== Stortingskomitéer ==
1989 – 1993 medlem i Finanskomiteen
1985 – 1989 sekretær i Forbruker- og administrasjonskomiteen
1981 – 1985 medlem i Forbruker- og administrasjonskomiteen
1977 – 1981 medlem i Finanskomiteen
1977 – 1981 varamedlem i Valgkomiteen
1973 – 1977 medlem i Justiskomiteen


== Referanser ==


== Eksterne lenker ==
(no) Thor-Eirik Gulbrandsen hos Stortinget 
(no) Thor-Eirik Gulbrandsen hos Norsk senter for forskningsdata 
Minnetale over tidligere stortingsrepresentant – Thor-Eirik Gulbrandsen Mykland på www.stortinget.no
Finn Thoresen

Finn Thoresen (født 21. januar 1932 i Spydeberg, død 30. mai 2004) var en norsk forretningsmann og politiker (FrP). Han var innvalgt på Stortinget fra Akershus 1989–1993, og var 1. vararepresentant 1981–1985. Thoresen var uavhengig representant fra 2. november 1992, og startet Samlingspartiet Ny Fremtid kort tid etter. 
Thoresen var medlem av Fremskrittspartiets sentralstyre 1973–1976, formann i Østfold FrP 1974–1975, politisk nestformann i Akershus FrP 1985–1987, samt leder i Samlingspartiet Ny Fremtid 1993–1997. Han var varaordfører i Ski i 1983–1990.


== Stortingskomiteer ==
1989–1993 medlem i Kirke- og undervisningskomitéen


== Eksterne lenker ==
(no) Finn Thoresen hos Stortinget 
(no) Finn Thoresen hos Norsk senter for forskningsdata
Tore Haugen

Tore Haugen (født 1. oktober 1931 i Askim) er en norsk jurist og politiker (H). Han var ordfører i Oppegård fra 1969 til 1975, fylkesordfører i Akershus fra 1980 til 1987 samt stortingsrepresentant fra 1989 til 1993.
Han er sønn av lærerne Hellik Haugen og Olga Sofie Sørum, som underviste ved Rom skole i Askim.
Etter artium i 1950 og sersjantkurs i infanteriet tok han juridisk embedseksamen i 1958. Han studerte jus videre ved Hague Academy of International Law og University of Illinois College of Law. Han fikk advokatbevilling i 1965. Haugen var dommerfullmektig ved Søre Sunnmøre sorenskriverembede før han i 1961 ble konsulent, senere kontorsjef og underdirektør i Prisdirektoratet i Oslo, hvor han hadde sitt virke til han avgikk med pensjon. 
Haugen var ordfører i Oppegård kommune fra 1969 til 1975 og medlem av Akershus fylkesting. Etter at fylkestinget ble direktevalgt i 1975, var Haugen fylkesordfører i Akershus fra 1980 til 1987, deretter medlem av fylkesutvalget frem til han ble stortingsrepresentant i 1989. Han var også nestleder i Kommunenes Sentralforbund 1988-1989 og har vært styreformann i NSB og i Stor-Oslo Lokaltrafikk/Ruter.På Stortinget var han først medlem av samferdselskomiteen frem til Syse-regjeringens avgang i 1990, deretter medlem av kommunal- og miljøvernkomiteen resten av perioden.


== Referanser ==


== Eksterne lenker ==
(en) Tore Haugen – kategori av bilder, video eller lyd på Commons 
(no) Tore Haugen hos Stortinget 
(no) Tore Haugen hos Norsk senter for forskningsdata
Reidar Haaland

Reidar Haaland (født 21. februar 1919 i Stavanger, død 17. august 1945 i Oslo) var fabrikkarbeider, butikkeier, frontkjemper og betjent i Statspolitiet. Han torturerte flere fanger og var den første nordmannen som ble henrettet i det norske landssvikoppgjøret etter andre verdenskrig.
Haaland ble medlem av Nasjonal Samling i desember 1940, men han meldte seg ut av partiet i mai 1941. Et par måneder senere stilte han som frivillig til den nyopprettede Norske Legion. Han tjenestegjorde to år ved Leningradfronten i Sovjetunionen. Etter retur til Norge møtte han Sverre Riisnæs, som tilbød Haaland en stilling i Statspolitiet. I denne stillingen torturerte Haaland minst ni norske fanger. 
Den 9. august 1945 ble Haaland første nordmann som mottok dødsdom under rettsoppgjøret etter krigen. Han ble henrettet ved skyting den 17. august på Akershus festning.
Den strenge dommen mot ham dannet presedens for domsavsigelser i flere senere saker mot norske torturister.


== Referanser ==
Slavisk

Ordet slavisk kan referere til:

Slavere, folkegruppe som befolker Sentral-Europa, Øst-Europa og deler av Asia
Slaviske språk, språket til over 300 millioner mennesker i Øst-Europa, Balkan, Sentral-Europa og nordlige deler av Asia
Richard J.A. Talbert

Richard John Alexander Talbert (født 26. april 1947) er en britisk-amerikansk forfatter og professor i historie. Han forsker på oldtiden og antikkens geografi og på oppfattelsen av rom i oldtidens verden ved Middelhavet.


== Liv og virke ==
Talbert fikk sin utdannelse ved Corpus Christi College ved University of Cambridge, hvor han fikk sin doktorgrad i 1972. Talbert var ansatt i fakultetene ved Queens University, Belfast og McMaster University i Ontario, Canada. Talbert er en ledende forsker på antikkens geografi og området rundt Middelhavet. Talbert er leder av rådet for Ancient World Mapping Center, som er basert ved University of North Carolina, hvor han også er ansatt som professor. Blant hans vitenskapelige arbeider er sammenstillingen av Barrington Atlas av den greske og romerske verden (Princeton, 2000), som han ble tildelt Association of American Publishers Award i 2000 for, for beste faglige eller vitenskapelig flerbinds oppslagsverk i humaniora.


== Bibliografi (utvalg) ==
1971: Studies on Timoleon and the revival of Greek Sicily from 344 to 317 B.C. Arkivert 13. januar 2016 hos Wayback Machine., Ph.D. dissertation, University of Cambridge. Faculty of Classics
1974: Timoleon and the Revival of Greek Sicily, Cambridge.
1984: The Senate of Imperial Rome, Princeton University Press, ISBN 9780691102382. Omtale i: American Journal of Philology 108.3 (1987).
1984: The Senate of Imperial Rome, Princeton University Press, ISBN 0-691-05400-2
1985: Atlas of Classical History, Routledge, London/New York, 1985, ISBN 0-415-03463-9. Som redaktør
2004: The Romans : From Village to Empire, Oxford University Press, ISBN 0-19-511876-6. Sammen med Mary T. Boatwright og Daniel J. Gargola
2006: A Brief History of the Romans, Oxford University Press, ISBN 0-19-518714-8. Sammen med Mary T. Boatwright og Daniel J. Gargola
2010: Rome's World: The Peutinger Map Reconsidered, Cambridge, ISBN 9780521764803; innholdsfortegnelse online. Omtale: BMCR 2012.04.14; TLS (PDF); Journal of Roman Archaeology 24.831 Arkivert 2. november 2013 hos Wayback Machine.; Elijah Meeks (2011).


== Referanser ==


== Eksterne lenker ==
Ancient World Mapping Center
Fakultetsomtale
Listinger i WorldCat
Erling August Thomle

Erling August Thomle (født 16. juni 1904 i Oslo, død 30. mars 1979) var prost i Ringerike prosti i perioden 1957–1974, sogneprest i Hole prestegjeld, som da også omfattet Tyristrand kirkesogn, perioden 1948–1974.
Erling Thomle var egentlig utdannet offiser, men ble i stedet prest. Han kom til Hole fra Vålerenga kirke i Oslo. I Hole var han blant annet formann i skolestyret, og han var sterkt delaktig i gjenreisningen av både Hole kirke og Tyribo aldershjem.
Thomle ble i 1944 arrestert av tyskerne, og satt på Grini fangeleir til krigens slutt.
Victor Mature

Victor Mature (født Vittore Maturi 29. januar 1913, død 4. august 1999) var en italiensk-amerikansk skuespiller. Han har fått en stjerne på Hollywood Walk of Fame.


== Filmografi (utvalg) ==

1954 – Gladiatorene

1954 – Egypteren Sinuhe


== Referanser ==


== Eksterne lenker ==
(en) Victor Mature på Internet Movie Database 
(sv) Victor Mature i Svensk Filmdatabas 
(da) Victor Mature på Filmdatabasen 
(da) Victor Mature på Scope 
(fr) Victor Mature på Allociné 
(en) Victor Mature på AllMovie 
(en) Victor Mature hos Turner Classic Movies 
(en) Victor Mature hos The Movie Database 
(en) Victor Mature hos Internet Broadway Database 
(en) Victor Mature på Internet Broadway Database
Artikkelen har ingen egenskaper for filmpersondatabaser i Wikidata
(en) Victor Mature hos Rotten Tomatoes
Howard Keel

Howard Keel (født Harold Clifford Keel 13. april 1919 i Gillespie i Illinois, død 7. november 2004 i Palm Desert i California) var en amerikansk skuespiller og musicalartist.
Howard Keel forteller selv at han hadde en forferdelig dårlig, "rotten", barndom med en brutal far og en meget religiøs og streng mor. Han karakteriserer seg selv som en ondsinnet opprører med et skrekkelig temperament. Han flyttet til Los Angeles i 20-årsalderen og begynteå å ta sangundervisning. På denne tiden turnerte mange teatergrupper rundt i USA med musikalen Oklahoma! og Keel fikk rollen som Curly i en av disse gruppene. Dette førte til at han fikk rollen da stykket skulle settes opp i London.
Han hadde bare spilt i en film da MGM ga ham rollen som Frank Butler da Annie Get Your Gun. Judy Garland skulle spille Annie, men hun ble etter kort tid byttet ut med Betty Hutton. Filmen ble en stor suksess. I 1951 spilte han sammen med Kathryn Grayson og Ava Gardner i en meget populær og vellykket nyinnspilling av Jerome Kern og Oscar Hammerstein II's Show Boat. I 1953 laget Warner, med stor suksess, western-musicalen Calamity Jane med Doris Day og Howard Keel. Etter Seven Brides For Seven Brothers som var Keels egen favoritt, gikk musikaltiden mot en slutt og dermed også Keels karriere. Han begynte å reise på turneer og han spilte i noen westernfilmer, blant annet The War Wagon med John Wayne og Kirk Douglas.
I 1981, Keel var da 64 år gammel, fikk han rollen som han vel i dag er mest kjent for i Norge: Clayton Farlow i TV-serien Dallas. Han fortalte selv at rollen forandret livet hans totalt; plutselig var han igjen stjerne, og nå meget større enn noen gang. Han spilte i denne TV-serien helt til serien ble avsluttet i mai 1991. 
Etter at hans popularitet fikk den kraftige oppturen på grunn av TV-serien, begynte han også å gi ut egne album med blant annet musikalsanger.
Howard Keel var gift tre ganger, men gjennom hele sin karriere holdt han fast ved at hans privatliv var hans privatliv.   
Han har fått en stjerne på Hollywood Walk of Fame.


== Filmografi (i utvalg) ==
Dallas (tv-serie, 1981-1991)
The War Wagon (1967)
The Day of the Triffids (1962)
Jupiter's Darling (1955)
Kismet (1955)
Seven Brides For Seven Brothers (1954)
Rose Marie (1954)
Kiss Me Kate (1953)
Calamity Jane (1953)
Show Boat (1951)
Pagan Love Song (1951)
Annie Get Your Gun (1950)


== Referanser ==


== Eksterne lenker ==
(en) Howard Keel på Internet Movie Database 
(sv) Howard Keel i Svensk Filmdatabas 
(da) Howard Keel på Filmdatabasen 
(fr) Howard Keel på Allociné 
(en) Howard Keel på AllMovie 
(en) Howard Keel hos Turner Classic Movies 
(en) Howard Keel hos Rotten Tomatoes 
(en) Howard Keel hos The Movie Database 
(en) Howard Keel hos Internet Broadway Database 
(en) Howard Keel hos Internet Broadway Database
Aldamir

Aldamir er en figur fra J.R.R. Tolkiens fiktive verden Midgard. Han var den 23. kongen av landet Gondor (siden Castamir blir regnet som den 22. til tross for at han ranet til seg tronen). 
Han var den andre sønnen til Kong Eldacar av Gondor og etterfulgte sin far som konge av Gondor i år 1490 i det tredje tidevervet fordi hans eldre bror Ornendil ble drept av Castamir.
Hans femti år lange regjeringstid ble merket med konstante krigsferder mot Korsarene fra Umbar (blant dem var sønnene til Castamir) og Haradrim.
I T.T. 1540 ble Aldamir drept og han ble etterfulgt av sin sønn Vinyarion (som senere tok navnet Hyarmendacil II).
Glenn Jacobs

Glenn Thomas Jacobs (født 26. april 1967 i Madrid i Spania), best kjent som Kane, er en amerikansk fribryter signert med World Wrestling Entertainments SmackDown!. Kane ble skadet av Mark Henry 5. august 2011, og ble inaktiv med skade umiddelbart.  Det er usikkert når Kane kommer tilbake til WWE. Nye rapporter fra kilder sier att Kane kan gjøre sitt comeback til WWE på WWEs Royal Rumble pay-per view i januar.2012!.[trenger oppdatering] Og på WWERAW 5. desember ble det også bekreftet på en promovideo att Kane har funnet den gamle seg og vil komme tilbake til WWE med sin gamle maske som "THe Big Red Monster"!. "KANE RESURRECTED" var teksten som ble vist på videoen. 


== Tidlig wrestlingkarriere ==
Før Jacobs kom til United States Wrestling Association var han fribryter i Japan, Puerto Rico og Missouri. Han debuterte i USWA som The Christmas Creature, men var bedre kjent som Doomsday.
I Smoky Mountain Wrestling var Jacobs kjent som Unabomb. Han og Al Snow vant SMW Tag Team Championship-titlene 7. april 1995.
Etter at han returnerte fra SMW og WWF kom han tilbake til USWA i 1997 og slo Spellbinder og ble USWA Southern Heavyweight Champion.


== World Wrestling Entertainment ==
Kane debuterte i World Wrestling Federation på Survivor Series i 1993 som The Black Knight.
I 1995 var han Jerry «The King» Lawlers onde tannlege, Dr. Isaac Yankem DDS.
Han var fremstilt som en falsk Diesel sammen med en falsk Razor Ramon i 1996, og de ble kalt «the fake Outsiders».
Han debuterte som Kane 5. oktober 1997 på In Your House: Badd Blood hvor han hjalp Shawn Michaels å vinne over Undertaker (Kanes «halvbror»(Kayfabe)) i en Hell in a Cell-kamp ved å gi ham en Tombstone Piledriver. Kane vant en 24-man battle royal på WrestleMania 24, slik at han fikk en tittelkamp mot ECW-mester Chavo Guerrero jr.. Kane vant kampen på 8 sekunder og ble ny ECW-mester.


== Titler ==
Smoky Mountain Wrestling
SMW Tag Team ChampionshipUnited States Wrestling Association
USWA Southern Heavyweight ChampionshipWorld Wrestling Entertainment
WWE Tag Team Championship x1
World Tag Team Championship ×9
WWF Hardcore Championship
WWF Intercontinental Championship ×2
WCW World Tag Team Championship
World Heavyweight Championship
ECW Champion
Intercontentalin Champion


== Skuespillerkarriere ==
Kane spilte hovedrollen som «Jacob Goodnight» i WWE-lanseringen See No Evil. Filmen hadde premiere i USA 19. mai 2006.


== Referanser ==


== Eksterne lenker ==
(en) Glenn Jacobs – kategori av bilder, video eller lyd på Commons 
(en) Glenn Jacobs – Cagematch 
(en) Glenn Jacobs – wrestlingdata.com 
(en) Glenn Jacobs – Online World of Wrestling 
(en) Glenn Jacobs på Internet Movie Database 
(fr) Glenn Jacobs på Allociné 
(en) Glenn Jacobs hos The Movie Database 
WWE-profil
Oluf Ludvig Jenssen

Oluf Ludvig Jenssen (født 29. juli 1886 i Vikna, død 29. juli 1975) var en norsk luthersk prest og ordfører (H).Oluf Jenssen ble cand.theol. i 1911 og ble utnevnt til sogneprest i Karasjok fra 1913, der han var ordfører i perioden 1920–1922. Han var sogneprest i Grong 1922–1939 og prost i Namdal prosti fra 1929. I 1924 ble det organisert en forening for Høyre og Frisinnede Venstre i Grong med Jenssen som formann. Ved stortingsvalget 1936 stilte han som Høyres tredjekandidat i Nord-Trøndelag. Han var prost i Ringerike prosti 1939–1956 og sogneprest i Norderhov kirke i samme periode.Jenssen var svært sentral i forbindelse med den store restaureringen av Norderhov kirke i 1953–1956. Ringerikesdikteren Elling M. Solheim (1905–1971) skrev og tilegnet derfor diktet «Ringeriksdomen» til Jenssens ære.Oluf Ludvig Jenssen ble utnevnt til ridder av Finlands hvite roses orden.


== Referanser ==
Provisorisk anordning

En provisorisk anordning er en lovbestemmelse gitt av Kongen i statsråd i henhold til Grunnloven § 17. Provisoriske anordninger har virkning og rang som lov, og kan kun vedtas når den lovgivende myndighet, Stortinget, ikke er samlet.
Grunnloven tillater provisoriske anordninger på områder som angår «handel, toll, næringsveier og offentlig forvaltning og regulering».
«Kongen kan gi og oppheve anordninger som angår handel, toll, næringsveier og offentlig forvaltning og regulering; dog må de ikke stride mot konstitusjonen og de lover som Stortinget har gitt i samsvar med de etterfølgende §§ 76, 77, 78 og 79. De gjelder provisorisk til neste Storting.»En provisorisk anordning kan ikke ha lenger varighet enn til neste ordentlige storting blir oppløst. Stortinget kan imidlertid forkaste en anordning så fort det trer sammen.


== Anvendelse ==


=== Første og andre verdenskrig ===
Både under første og andre verdenskrig ble det gitt en rekke provisoriske anordninger. Under tyskernes okkupasjon vedtok regjeringen i London mange bestemmelser utover det som er hjemlet i Grunnloven § 17. Disse anordningene er samlet i et hemmelig arkiv i Justisdepartementet og det har derfor vært usikkert hva som er bestemt av London-regjeringen og hva som i realiteten er forordninger gitt av den allierte besettelsesmakten. Et eksempel på en provisorisk forordning  som etter sin ordlyd er lovstridig er provisorisk forordning av 17. august 1945 om tillegg til statsborgerlovgivningen gitt av regjeringen Gerhardsen.


=== Nyere tid ===
I nyere tid gis provisoriske anordninger vanligvis for å avverge arbeidslivskonflikter med store samfunnsmessige konsekvenser (tvungen lønnsnemnd). Et eksempel på annen anvendelse var da regjeringen Jagland 18. juli 1997 i forbindelse med konflikter i MC-miljøene, den såkalte MC-krigen, vedtok oppholdsforbud på visse steder for å verne om liv og eiendom.
Fra 1982 er det fastsatt 16 provisoriske anordninger, hvorav én var en opphevelse etter at grunnlaget hadde falt bort før Stortinget ble samlet. Ni av anordningene gjaldt lønnsnemndbehandling av arbeidstvister, seks for oljesektoren, to gjaldt krig og terrorisme, én oppholdsforbud for MC-gjenger, én om frister i forbindelse med en bankstreik, én om offentlig eierskap til vannkraften og en om forbud mot fallskjermhopping i Trolltindene.


== Referanser ==


== Kilder ==
(no) Provisorisk anordning i Store norske leksikon